Vox Feminae
<s>K-zona (poznatija kao Vox Feminae ili samo Vox) je udruga je osnovana 2005. godine sa sjedištem na zagrebačkoj Trešnjevci, punog naziva 'Prostor rodne i medijske kulture K-zona'.</s><s>Javno je prepoznata prvenstveno kroz VoxFeminae.net portal i istoimeni festival, ali i kroz socijalno poduzetništvo, programe edukacije, medijske produkcije, dokumentacije te rad u lokalnoj zajednici.</s>

<s>Aktivnu jezgru čine aktivisti/ce, umjetnice/i, teoretičarke/i, novinarke/i i mladi znanstvenici/e.</s>

<s>Od 2018. godine udruga vodi i  Društveno kulturni centar 'Šesnaestica'.</s>

<s>VoxFeminae.net 
Portal je u svom nastanku popunio veliku prazninu u medijskom prostoru, te je dugoročno ostvario stabilnost kroz inovaciju, umrežavanja i široki angažman u trenutcima kada su drugi slični projekti ugašeni.</s><s>Povremeno organizira i edukaciju za web novinare od koji neki postaju i suradnici.</s>

<s>Portal VoxFeminae se pridružio se potpisivanju Sporazuma o prihvaćanju smjernica Medijskog kodeksa Pravobraniteljice za ravnopravnost spolova.</s>

<s>Nagrada: Strašne žene 
Portal VoxFeminae.net i društveno poduzeće Fierce Women su u 2020. godini dodjelile nagradu ‘Strašnim ženama’ za doprinos rodnoj ravnopravnosti, pravednosti i socijalnoj pravdi u Hrvatskoj.</s><s>Nakon javnog poziva za nominacije nagradu su dobile 5 'strašnih' žena i heroina kroz međunarodni projekt WoW - Žene o ženama: Branka Bakšić Mitić, Tatjana Bračanov, Dana Budisavljević, Nora Krstulović i Maja Mamula.</s>

<s>Za 2021. kroz javni poziv prijavljiivane su i pojedinke i incijative.</s><s>Dodjela nagrada (portreti ilustracije) je najavljena kao Facebook stream uživo.</s><s>Dobitnice su: pravnica Antonija Petričušić, novinarka Maja Sever, spisateljica Monika Herceg, odvjetnica Zrinka Bojanić i tim Zagrebačkog psihološkog društva.</s>

<s>Vox Feminae Festival 
Vox Feminae Festival je međunarodni transdisciplinarni festival suvremene umjetnosti, urbane, alternativne kulture i rodnih pitanja, te rodno osviještenog društvenog angažmana.</s><s>Utemeljen je 2006. godine s ciljem povećanja vidljivosti stvaralaštva žena kroz međunarodni natjecateljski filmski program, izložbe i performanse te radionice i druge edukativne sadržaje.</s><s>Teme uključuju rodnu ravnopravnost, stvaralaštvo i postignuća žena, nestereotipne rodne uloge i odnose te feminističke i LGBTIQ teme.</s><s>Festival je u 2020. godini po prvi put organiziran isključivo online zbog pandemije.</s>

<s>Mreže i šire djelovanje 
K-zona je članica je velikog broja mreža, platformi i zadruga, uključujući Saveza udruga Klubtura, Saveza udruga Operacija grad, Hrvatskog filmskog saveza, ILGA  EUROPE, Gendernet, Zadruge za etično financiranje i drugih.</s>

<s>Regionalni portal gendernet piše: "Udruga K-zona, osnovana 2005, teži samokritičnom, samosvjesnom, nesebičnom društvu bez binarnih okvira, granica i diskriminacije, a zajednica za koju se zalaže podrazumijeva potpunu ekonomsku, kulturnu, medijsku i pravnu ravnopravnost."</s>

<s>Izvori</s>

<s>Vanjske veze 
 Vox Feminae portal
 Društveno kulturni centar Šesnaestica
 Projekt Žene o ženama</s>

<s>Nastanci 2005.</s><s>Hrvatske udruge
Hrvatski elektronički mediji
Organizacije u Zagrebu
Mediji u Zagrebu
Feminizam</s>

